**סטיבן רוברט "סטיב" גוטנברג** (באנגלית: **Steven Robert "Steve" Guttenberg**; נולד ב-24 באוגוסט 1958) הוא שחקן, סופר, איש עסקים, מפיק ובמאי יהודי-אמריקאי. פריצת הדרך שלו הייתה במהלך שנות ה-80, כאשר גילם את דמותו של קארי מהוני בסדרת סרטי "תרגיל לשוטרים מתחילים" (1984-1987), ולאחר מכן - תפקידים ראשיים נוספים בסרטים הוליוודיים מצליחים, בהם "קוקון" (1985), "תקלה מופלאה" (1986) ו"שלושה גברים ותינוקת" (1987).

ביוגרפיה
--------

גוטנברג נולד בברוקלין, ניו יורק, בנם של אן איריס (שם משפחתה לפני הנישואים: ניומן), עוזרת כירורגית, וג'רום סטנלי גוטנברג, מהנדס חשמל. יש לו שתי אחיות. הוא קיבל חינוך יהודי בצפון מדינת ניו יורק, שם הוא סיים את לימודי התיכון שלו בשנת 1976‏ (על פי כמה מקורות, הוא הועבר לבית ספר התיכון לאמנויות הבמה של העיר ניו יורק שנתיים לפני שסיים את לימודיו). בתיכון, הוא השתתף בתוכנית הקיץ בבית הספר ג'וליארד, שם למד אצל ג'ון האוסמן, וזכה בתפקיד בהפקת אוף ברודוויי של "*The Lion in Winter*".‏ לאחר מכן למד באוניברסיטת אולבני (אנ'), משם פרש אחרי שנה ואז הוא עבר לקליפורניה כדי להמשיך את קריירת המשחק. גוטנברג עזב ללוס אנג'לס עם 300 $ בכיסו, סלמי מאמו, והתיק של אביו. אביו של גוטנברג מספר כי תוך מספר שבועות הוא לוהק להופיע בפרסומת של קנטאקי פרייד צ'יקן יחד עם קולונל סנדרס.

קריירה
------

### קולנוע

הקריירה הקולנועית של גוטנברג מתפרשת על פני כמעט ארבעה עשורים. במשך זמן זה, הוא שימש כשחקן, במאי, תסריטאי ומפיק. חברת ההפקות שלו, "Mr. Kirby Productions", נקראת על שמו ג'רלד גיי' קירבי, המורה לדרמה שלו מבית הספר התיכון.

לאחר שהופיע ללא קרדיט בסרט "*Rollercoaster*" בשנת 1977, הופעתו הראשונה של גוטנברג הייתה בתפקיד הראשי בקומדיית הנעורים "*The Chicken Chronicles*". הסרט, אשר עלילתו מתרחשת בבוורלי הילס של שנת 1969, לא היה הצלחה קופתית גדולה, אך הפכה לסרט פולחן קלאסי אחרי הצגות נרחבות ברשתות הכבלים בארצות הברית. בשנה שלאחר מכן, 1978, הוא הופיע בסרט "*The Boys from Brazil*" המבוסס על רב-המכר מאת איירה לוין.

בשנת 1980 כיכב גוטנברג בסרט סמי-אוטוביוגרפי אודות אנשי הכפר בשם "*Can't Stop the Music*", בבימויה של ננסי ווקר ובהפקתו של אלן קאר.

בשנות ה-80, גוטנברג כיכב בשלושה זיכיונות של סרטים: "*תרגיל לשוטרים מתחילים*" (1984), "*קוקון*" (1985) ו"*שלושה גברים ותינוקת*" (1987). כמו כן הופיע בסרטים "*דיינר*" (1982),‏ "*The Bedroom Window*" ‏(1987), "*תקלה מופלאה*" (1986), ו-"‏*High Spirits*‏" (1988).

במהלך שנות ה-90 גוטנברג החל להופיע פחות ופחות; הוא כיכב בסרט "מותק, הילדות התחלפו" (1995) לצידן של קירסטי אלי ומרי קייט ואשלי אולסן. כמו כן הוא כיכב לצידה של קירסטן דנסט ב-"מגדל האימה" של דיסני (1997), המבוסס על מתקן שעשועים באותו השם, שבאולפני הוליווד של דיסני, באתר הנופש דיסניוורלד שבפלורידה.

סרטו הראשון כבמאי / מפיק / תסריטאי / כוכב היה "נ.ב. החתול שלך מת!" (2002), עיבוד קולנועי לרומן ולמחזה מאת ג'יימס קירקווד ג'וניור. הוא כיכב בסרט "*Mojave Phone Booth*" ‏(2006) בתפקיד בארי, וב-"*Making Change*" בתפקיד טרפטון. בסרט "*Single Santa Seeks Mrs. Claus*" ובסרט ההמשך שלו "*Meet the Santas*" הוא שיחק את התפקיד הראשי - ניק.

בראיון ב-4 בנובמבר 2009, גוטנברג ציין שאולפני דיסני מפתחים סרט המשך נוסף לסרט "שלושה גברים ותינוקת", ששמו יהיה "שלושה גברים וכלה". גוטנברג ציין כי עמיתיו לסרט, טד דנסון וטום סלק, הביעו נכונותם לחזור לסרט ההמשך. כמו כן, גוטנברג ציין שהוא היה מעוניין לעשות סרט נוסף בסדרת "תרגיל לשוטרים מתחילים" וסרט המשך נוסף ל-"קוקון", וכי לטענתו, סרטים אלו יהיו לבטח להיטים, אם יצאו לפועל.

בראיון שפורסם ב-1 באוגוסט 2010, גוטנברג חשף כי דייוויד דיאמונד ודייוויד וייסמן כותבים תסריט עבור "תרגיל לשוטרים מתחילים 8".‏ שמונה ימים לאחר מכן, השחקן בובקט גולדת'ווייט, שגילם בסדרה את דמותו של זד, פרסם הצהרה הדוחקת בהוליווד לעשות ריבוט ל סדרת סרטי "תרגיל לשוטרים מתחילים" עם צוות שחקנים חדש, במקום חברי צוות השחקנים המקוריים. גולדת'ווייט אישר כי סטיב גוטנברג ישוב לגלם את דמותו של קרי מהוני, וכי מפיקי הסרט מנסים לשכנע את קים קטרל ושרון סטון לחזור לסרט המשך שמיני בסדרה, למרות שהוא עצמו איננו מעוניין לחזור לסדרה.

### טלוויזיה

גוטנברג הופיע במספר סרטי טלוויזיה, בהם "*Miracle on Ice*"‏ (1981) עטור השבחים, "*To Race the Wind*"‏ (1980), "*Something for Joey*"‏ (1977) וסרט השואה הגרעינית השנוי במחלוקת "*The Day After*" ‏(1983). קודם לכן, לפני שהתפרסם, גוטנברג הופיע בשנת 1979 בתפקיד הראשי בסיטקום "*Billy*" שלא האריך ימים. בשנת 1980 הוא הופיע בפרסומת מסחרית של קוקה-קולה, כשהוא מנסה לעזור לאישה שאיננה דוברת אנגלית, שמכוניתה נתקעה. השניים חולקים יחד את אהבתם המשותפת לקוקה-קולה.

בשנים 2005–2006 היה לו תפקיד חוזר בעונה השנייה של סדרת הטלוויזיה "ורוניקה מארס", בתור וודי גודמן, איש עסקים עשיר ומכובד. הוא הופיע בתפקיד הראשי ברימייק של "*הרפתקה בפוסידון*" כסרט טלוויזיה, אשר שודר ברשת NBC ב-20 בנובמבר 2005; גוטנברג גילם את דמותו של ריצ'רד קלארק, סופר כושל שמנהל רומן עם תרפיסטית.

ב-25 באוגוסט 2008, גוטנברג שחרר סרטון בשם "הסטייק-האוס של סטיב גוטנברג" באתר האינטרנט funnyordie.com והיו באותה תקופה שמועות שהוא יגלם את דמותו של הקומיקאי טוני מרטין בעיבוד קולנועי של ספרו של מרטין, "*Nest of Occasionals*".‏

בשנת 2008 גוטנברג השתתף בתוכנית המציאות האמריקאית "רוקדים עם כוכבים", לצידה של הרקדנית המקצוענית אנה טרבונסקיה. הוא הודח מן התחרות ב-1 באפריל.

גוטנברג שיחק את עצמו בפרק של הקומדיה "*Party Down*" ברשת Starz, אשר שודר במקור ב-21 במאי 2010. ב-8 בנובמבר 2007 הוא הופיע בפרק העונה השביעית של "חוק וסדר: כוונה פלילית".

ניתן לראות את גוטנברג במיני סדרה "*Sons of Liberty*" של ערוץ ההיסטוריה, בתפקיד ג'ק בונר.

בסתיו 2014 הוא סיים צילומים המיועדים לשידור בערוץ SyFy בקיץ 2015.‏

גוטנברג הופיע ב-"*Intro to Recycled Cinema*" - פרק העונה השישית של "קומיוניטי", ששודר באפריל 2015.‏

### תיאטרון

בשנת 1990 הוא החליף את טימותי האטון בתפקיד הראשי במחזה *Prelude to a Kiss* בברודוויי.

הוא הופיע בוסט אנד בלונדון, כאשר כיכב ב-*The Boys Next Door*. הוא הופיע בהפקת הבכורה העולמית של ההפקה הבימתית *Furthest From the Sun*, שכתב וביים וודי הרלסון.

בשנת 2008 גוטנברג כיכב בהפקה של *Cinderella*, בתפקיד הברון (אביה של סינדרלה), בתיאטרון צ'רצ'יל, בעיירה ברומלי שבאנגליה. על מנת לציין את מעורבותו של גוטנברג בהפקה, בית קולנוע מקומי הקרין את סרט הקולנוע "תרגיל לשוטרים מתחילים", ב-19 בנובמבר. גוטנברג נכח באירוע ההקרנה, והשיב על שאלות.

ב-2011-2011 גוטנברג הופיע בברודוויי, במחזה במערכה אחת מאת וודי אלן בשם "*Honeymoon Hotel*", שהיה חלק מהמופע "*Relatively Speaking*".‏

### שונות

בשנת 1989 הוא הופיע בוידאו קליפ של מייקל ג'קסון "*Liberian Girl*".‏

פרסים
-----

בשנת 2008, פסטיבל הסרטים "Fire Island Golden Wagon" השישי העניק לגוטנברג פרס מפעל החיים על שם טוני רנדל, עבור עבודתו בתעשיית הבידור, כמו גם תרומתו לקהילה. הפרס נוצר כמחווה לזוכה הראשון בפרס, טוני רנדל, והוא מוענק מדי שנה לאחד מחברי התעשיית הבידור שמגלם את אותה אהבה, רוח עצמאית, ושירות לקהילה שאפיינו את רנדל.

ב-12 בדצמבר 2011, גוטנברג קיבל כוכב על שדרת הכוכבים של הוליווד. הכוכב ממוקם בשד' הוליווד מס' 6411.

ב-19 באוקטובר 2014, גוטנברג קיבל מפתח העיר של מיאמי, מראש העיר פיליפ לוין, כאות הוקרה על עבודתו עם *Fun Paw Care*, להעלאת מודעות לזכויות בעלי החיים.

הוצאות לאור
-----------

*The Guttenberg Bible* ‏(מאי 2012)
בספר זכרונות שנון זה, שיצא לאור במאי 2012 בהוצאת "ספרי דאן תומאס", סטיב גוטנברג מספר אודות העשור הראשון שלו בתעשיית הבידור, ומפרט אודות המסע שעבר. הוא כולל גם את הטוב וגם את המכוער, בכנות רבה. הספר מחולק על פי חמשת השלבים בקריירה של שחקן:

1. "מי זה סטיב גוטנברג?"
2. "אני רוצה את סטיב גוטנברג"
3. "אני רוצה טיפוס של סטיב גוטנברג"
4. "אני רוצה סטיב גוטנברג צעיר"
5. "מי זה סטיב גוטנברג?"

*The Kids from D.I.S.C.O* ‏(ספטמבר 2014)

נדבנות
------

גוטנברג פועל למען ארגוני צדקה שמטרתם לשפר את ההזדמנויות לחסרי הבית ולאנשים צעירים. הוא ייסד את "גוטנהאוס", קומפלקס דירות בדרום לוס אנג'לס אותו מימן כדי להכיל אנשים צעירים לאחר סיום לימודיהם שמגיעים ממשפחות אומנה, עם עובדים סוציאליים שנמצאים במקום, כדי לסייע לצעירים להפוך לאזרחים בוגרים עצמאיים ואחראים לעצמם. "קרן תעשיית בידור", זרוע הצדקה של הוליווד, בחרה בו להיות "שגריר לענייני ילדים" בגלל עבודתו למען הילדים וחסרים הבית.

חיים אישיים
-----------

גוטנברג נישא לדוגמנית דניס ביקסלר ב-30 בספטמבר 1988.‏ הם נפרדו ביוני 1991, והתגרשו בשנת 1992.‏ מאז 2008, הוא נמצא במערכת יחסים עם אנה גיליגן, כתבת הבידור של תוכנית הטלוויזיה "Good Day New York" בערוץ המקומי "FOX5 חדשות", ניו יורק.

פילמוגרפיה
----------

| שנה | שם הסרט | תפקיד | הערות |
| --- | --- | --- | --- |
| 1977 | Rollercoaster | שליח | ללא קרדיט |
| The Chicken Chronicles | דייוויד קסלר |  |
| Something for Joey | מייקל קפלטי | סרט טלוויזיה |
| 1978 | הנערים מברזיל | בארי קוהלר |  |
| 1979 | Players | ראסטי |  |
| 1980 | Can't Stop the Music | ג'ק מורלי |  |
| 1981 | Miracle On Ice | ג'ים קרייג | סרט טלוויזיה |
| 1982 | דיינר | אדוארד 'אדי' סימונס |  |
| 1983 | The Man Who Wasn't There | סמואל 'סם' קופר |  |
| The Day After | סטיבן קליין | סרט טלוויזיה |
| 1984 | תרגיל לשוטרים מתחילים | צוער קארי מאהוני |  |
| 1985 | משימה לשוטרים מתחילים | שוטר קארי מאהוני |  |
| קוקון | ג'ק בונר |  |
| Bad Medicine | ג'ף מארקס |  |
| 1986 | תרגיל לשוטרים מתחילים 3 | סמל קארי מאהוני |  |
| תקלה מופלאה | ניוטון קרוסבי |  |
| 1987 | The Bedroom Window | טרי למברט |  |
| בית ספר למשמר אזרחי | סמל קארי מאהוני |  |
| נשות האמזונס על הירח | ג'רי |  |
| שלושה גברים ותינוקת | מייקל קלם |  |
| Surrender | מרטי |  |
| 1988 | קוקון 2: החזרה | ג'ק בונר |  |
| High Spirits | ג'ק קראופורד |  |
| 1990 | Don't Tell Her It's Me | גאס קובריק |  |
| שלושה גברים וליידי קטנה | מייקל קלם |  |
| 1995 | The Big Green | שריף טום פלמר |  |
| Home for the Holidays | ולטר וודמן |  |
| מותק, הילדות התחלפו | רוג'ר קלאוויי |  |
| 1997 | Zeus and Roxanne | טרי ברנט |  |
| Casper: A Spirited Beginning | טים קרסון | הפצה ישירות לוידאו |
| מגדל האימה | באזי קרוקר | סרט טלוויזיה של ABC |
| 1998 | Airborne | ביל מק'ניל |  |
| 1999 | Home Team | מר באטלר |  |
| 2002 | נ.ב. החתול שלך מת! | ג'ימי זול |  |
| 2004 | Single Santa Seeks Mrs. Claus | ניק | סרט טלוויזיה של הולמרק |
| 2005 | Meet the Santas | ניק |  |
| The Poseidon Adventure | ריצ'רד קלרק |  |
| 2006 | Mojave Phone Booth | בארי |  |
| 2008 | Major Movie Star | סידני גרין |  |
| Jackson | איש עסקים |  |
| Heidi 4 Paws | סבסטיאן | דיבוב בלבד |
| 2009 | Shannon's Rainbow | אד |  |
| 2010 | Ay Lav Yu | כריסטופר |  |
|  !‏Cornered | מורטי |  |
| 2011 | A Novel Romance | נייט שפרד |  |
| 2012 | Making Change | טרפטון |  |
| *Eldorado* | ג'יי.ג'יי |  |
| 2013 | Quick to Duck | מיקי בינס |  |
| 2014 | At the Top of the Pyramid | דיקסון |  |
| אפלואנזה | פיליפ מילר |  |
| Sons of Liberty | ג'ק בונר |  |
| 2015 | Lavalantula | קולטון וסט |  |
| The First Force |  |  |
| 2017 | בולרז | ווין האסטינגס ג'וניור | סדרת טלוויזיה; עונה שלישית |
| 2018 | גדול יותר | לואיס ויידר |  |
| להטיל פצצה | מייק |  |
| 2019 | מרכז טראומה | ד"ר ג'ונס |  |
| TBA | *Paper Empire* | סול ברנשטיין | סדרת טלוויזיה עתידית |
| 2020 | הפסטיבל של ריפקין | אחיו של מורט |
|

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סטיב גוטנברג** |
| ויקישיתוף תמונות ומדיה בוויקישיתוף: **סטיב גוטנברג** |

* סטיב גוטנברג, ברשת החברתית פייסבוק
* סטיב גוטנברג, ברשת החברתית אקס (טוויטר)
* סטיב גוטנברג, ברשת החברתית אינסטגרם
* סטיב גוטנברג, במסד הנתונים הקולנועיים IMDb (באנגלית)
* סטיב גוטנברג, באתר AllMovie (באנגלית)
* סטיב גוטנברג, באתר Rotten Tomatoes (באנגלית)
* סטיב גוטנברג, במסד הנתונים הקולנועיים KinoPoisk (ברוסית)

* סטיב גוטנברג - אתר האינטרנט הרשמי
* סטיב גוטנברג בפייסבוק
* סטיב גוטנברג באינטגרם
* סטיב גוטנברג בטוויטר

הערות שוליים
------------

1. ↑  Steve Guttenberg Biography (1958-) Film Reference.com.
2. ↑  Aushenker, Michael (23 בינואר 2003). "P.S. Your Mensch Is Dead—for Now". *Jewish Journal*. JewishJournal.com. נבדק ב-13 באוקטובר 2011. `{{cite news}}`:  (עזרה)
3. 1 2 3 4 5  Fischler, Marcelle S. (19 בינואר 2003). "A Cheese Slice and a Dose of South Shore". *The New York Times*. `{{cite news}}`:  (עזרה)
4. 1 2 3  Carlson, Timothy (19 במאי 1979). "Show Biz". *Youngstown Vindicator*. `{{cite news}}`:  (עזרה)
5. ↑  מאיר שניצר, ביקורת סרט - צעצוע משונה לקיץ, חדשות, 5 באוגוסט 1986
6. ↑
7. ↑  "Guttenberg, Danson, Selleck Walking Down the Aisle for 'Three Men and a Bride'?". Moviefone. 4 בנובמבר 2009. אורכב מ-המקור ב-2010-01-09. נבדק ב-13 באוקטובר 2011. `{{cite web}}`:  (עזרה)
8. ↑  Gencarelli, Mike (1 באוגוסט 2010). "Interview with Steve Guttenberg". Movie Mikes. נבדק ב-7 באוגוסט 2010. `{{cite web}}`:  (עזרה)
9. ↑  "Bobcat Goldthwait Wants A New 'Police Academy' Cast". StarPulse.com. 9 באוגוסט 2010. נבדק ב-13 באוקטובר 2011. `{{cite web}}`:  (עזרה)
10. ↑   Steve Guttenberg's Steak House
11. ↑  (הקישור אינו פעיל)
12. ↑  "Steve Guttenberg Eliminated From 'Dancing With The Stars'". Access Hollywood. 2 באפריל 2008. נבדק ב-13 באוקטובר 2011. `{{cite web}}`:  (עזרה)
13. ↑  deadline.com/2014/09/lavalantula-syfy-movie-summer-2015-steve-guttenberg-838795
14. ↑
15. ↑
16. 1 2  Zeitchik, Steven (16 באוקטובר 2011). "Steve Guttenberg is back in the majors". *Los Angeles Times*. `{{cite news}}`:  (עזרה)
17. ↑  Gee, Alastair (15 בדצמבר 2008). "Steve Guttenberg: from Hollywood to panto in Kent". *The Times*. TimesOnline. נבדק ב-13 באוקטובר 2011. `{{cite news}}`:  (עזרה)
18. ↑  Mullins, Scott (21 בנובמבר 2008). "Steve Guttenberg faced fans questions at a Police Academy screening at The Empire, Bromley". ThisisLocalLondon.com. אורכב מ-המקור ב-2012-08-28. נבדק ב-13 באוקטובר 2011. `{{cite news}}`:  (עזרה)
19. ↑  Eustice, Kerry Ann (21 בנובמבר 2008). "Actor Steve Guttenberg talks about starring in panto at The Churchill, Bromley". ThisisLocalLondon.com. נבדק ב-13 באוקטובר 2011. `{{cite news}}`:  (עזרה)
20. ↑  "Liberian Girl - Michael Jackson". Vevo. אורכב מ-המקור ב-2013-12-02. נבדק ב-2015-10-17.
21. ↑  "2008 Honoree - Steve Guttenberg". Fire Island Golden Wagon Film Festival.
22. ↑  "Steve Guttenberg gets star on Hollywood Walk of Fame". The Washington Post. 12 בדצמבר 2011. `{{cite web}}`:  (עזרה)
23. ↑
24. ↑  looktothestars.org/celebrity/steve-guttenberg
25. ↑  "Guttenhouse". Steve Guttenburg Information Hub. אורכב מ-המקור ב-2016-01-07. נבדק ב-13 באוקטובר 2011. `{{cite web}}`:  (עזרה)
26. ↑  "Steve Guttenberg Charity Work, Events and Causes". Look to the Stars. נבדק ב-13 באוקטובר 2011. `{{cite web}}`:  (עזרה)
27. ↑  "Steve Guttenberg Weds". *Rome News-Tribune*. 4 באוקטובר 1988. `{{cite news}}`:  (עזרה)
28. ↑  "Guttenberg seeks divorce from model". *Chicago Sun-Times*. 17 בינואר 1992. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007436799205171
* BIBSYS: 99000060
* BNE: XX1265577
* BnF: cb14027559v (data)
* GND: 129251410
* ISNI: 0000 0001 1030 441X
* LCCN: no96009644
* NKC: xx0049349
* NLA: 35585078
* NLK: KAC2020L6722
* NLP: a0000001279965
* NTA: 071352619
* SNAC: w6j39pgs
* SUDOC: 059660465
* Trove: 1004327
* VIAF: 85614347
* WorldCat: lccn-no96009644

 |